**Henrikh Hamleti Mkhitarjan** (arm. Հենրիխ Համլետի Մխիթարյան; s. 21. tammikuuta 1989 Jerevan, Armenian SNT) on armenialainen jalkapalloilija. Hän edustaa Italian Serie A:ssa pelaavaa Interiä ja on pelipaikaltaan hyökkäävä keskikenttäpelaaja.

Ammattilaisura
--------------

### Seurajoukkueura

Mkhitarjan on Pyunik Jerevanin kasvatti, jonka edustusjoukkueessa hän teki ensiesiintymisensä vuonna 2006. Hän voitti Armenian-mestaruuden 2006, 2007, 2008 ja 2009, Armenian Cupin 2009 sekä Armenian Supercupin 2007 ja 2008. Kaudeksi 2009–2010 hän siirtyi ukrainalaiseen Metalurh Donetskiin, josta matka jatkui vuonna 2010 saman kaupungin seuraan Šah’tar Donetskiin. Hän voitti Ukrainan-mestaruuden ja Ukrainan Cupin 2010–2011, 2011–2012 ja 2012–2013 sekä Ukrainan Supercupin 2012. Hän voitti Ukrainan liigan maalikuninkuuden kaudella 2012–2013 tehtyään 25 maalia, ja hänet valittiin myös Ukrainan liigan kauden pelaajaksi.

Heinäkuussa 2013 Mkhitarjan siirtyi Saksan Bundesliigan Borussia Dortmundiin neljän vuoden sopimuksella. Siirron hinta oli 24,2 miljoonaa euroa. Hän pelasi kolmen kauden aikana 90 bundesliigaottelua, joissa teki 23 maalia ja antoi 36 maalisyöttöä. Kaudella 2015–2016 hänen teki Bundesliigassa 11 ja syötti 20 maalia. Bundesliigan pelaajat äänestivät hänet kyseisen kauden parhaaksi pelaajaksi. Hän voitti DFL-Supercupin 2014.

Mkhitarjan siirtyi heinäkuussa 2016 Englannin Valioliigaan Manchester Unitedin riveihin. Hän teki maalin voittoisassa Eurooppa-liigan loppuottelussa 2017. Kaikkiaan hän teki Eurooppa-liigan 11 ottelussa kuusi maalia ja hänet nimettiin kauden joukkueeseen Hän pelasi samalla kaudella kahdessa ottelussa Unitedin voittaessa liigacupin ja yhden minuutin voittoisassa FA Community Shieldissä. Hän pelasi Unitedissa puolentoista kauden aikana 39 valioliigaottelua, joissa viimeisteli viisi ja syötti kuusi maalia.

Arsenal vaihtoi Manchester Unitedin kanssa Alexis Sánchezin Mkhitarjaniin 22. tammikuuta 2018. Hän pelasi Arsenalissa elokuuhun 2019 mennessä 39 valioliigaottelua, joissa sekä teki että syötti kahdeksan maalia. Hän pelasi 11 ottelua Eurooppa-liigassa kaudella 2018–2019, ei kuitenkaan tappiollista finaalia.

Arsenal lainasi Mkhitarjanin kaudeksi 2019–2020 Serie A:n AS Romaan. Elokuussa 2020 hänen sopimuksensa Arsenalin kanssa purettiin yhteisymmärryksessä, ja hän liittyi Romaan vakituisella sopimuksella. Hän pelasi kolmen kauden aikana Romassa 87 Serie A:n ottelua ja teki niissä 27 maalia. Maaleistaan hän teki kolmetoista kaudella 2020–2021 ja oli sillä joukkueensa paras maalintekijä. Hän pelasi Roman pelaajana Eurooppa-liigassa 16 ottelua ja teki niissä yhden maalin.

### Maajoukkueura

Kansainvälisellä tasolla Mkhitarjan on Armenian jalkapallomaajoukkueen runkopelaajia. Ensimmäisen kerran hänet nimettiin maajoukkueeseen Panamaa vastaan tammikuussa 2007. Ensimmäisen arvokilpailujen karsintaottelunsa hän pelasi MM-karsintaottelussa Belgiaa vastaan lokakuussa 2008. Ensimmäisen maaottelumaalinsa hän viimeisteli MM-karsinnassa Viroa vastaan maaliskuussa 2009. Maaottelussa Guatemalaa vastaan hän sekä teki että syötti kolme maalia toukokuussa 2016. Kaikkiaan hän on heinäkuun 2022 loppuun mennessä pelannut 95 A-maaottelua, joissa hän on tehnyt 32 maalia.

Mkhitarjan on valittu Armenian vuoden jalkapalloilijaksi 2009, 2011–2017 ja 2019.

Tilastot
--------

### Seurajoukkue

*Päivitetty 31. heinäkuuta 2022.*

| Seurajoukkue | Liiga | Cup | Liigacup | Eurooppa | Muu | Yhteensä |
| --- | --- | --- | --- | --- | --- | --- |
| Seura | Kausi | Ottelut | Maalit | Ottelut | Maalit | Ottelut | Maalit | Ottelut | Maalit | Ottelut | Maalit | Ottelut | Maalit |
| Pyunik Jerevan | 2006 | 12 | 1 | 0 | 0 | — | — | — | 12 | 1 |
| 2007 | 24 | 12 | 0 | 0 | — | 4 | 0 | — | 28 | 12 |
| 2008 | 24 | 6 | 5 | 3 | — | 2 | 0 | — | 31 | 9 |
| 2009 | 10 | 11 | 6 | 2 | — | — | — | 16 | 13 |
| Yhteensä | 70 | 30 | 11 | 5 | — | 6 | 0 | — | 87 | 35 |
| Metalurh Donetsk | 2009–10 | 29 | 9 | 2 | 1 | — | 6 | 4 | — | 37 | 14 |
| 2010–11 | 8 | 3 | 0 | 0 | — | — | — | 8 | 3 |
| Yhteensä | 37 | 12 | 2 | 1 | — | 6 | 4 | — | 45 | 17 |
| Šah’tar Donetsk | 2010–11 | 17 | 3 | 3 | 1 | — | 7 | 0 | — | 27 | 4 |
| 2011–12 | 26 | 10 | 4 | 1 | — | 6 | 0 | 1 | 0 | 37 | 11 |
| 2012–13 | 29 | 25 | 4 | 2 | — | 8 | 2 | 1 | 0 | 42 | 29 |
| Yhteensä | 72 | 38 | 11 | 4 | — | 21 | 2 | 2 | 0 | 106 | 44 |
| Borussia Dortmund | 2013–14 | 31 | 9 | 5 | 2 | — | 10 | 2 | — | 46 | 13 |
| 2014–15 | 28 | 3 | 6 | 1 | — | 7 | 0 | 1 | 1 | 42 | 5 |
| 2015–16 | 31 | 11 | 6 | 5 | — | 15 | 7 | — | 52 | 23 |
| Yhteensä | 90 | 23 | 17 | 8 | — | 32 | 9 | 1 | 1 | 140 | 41 |
| Manchester United | 2016–17 | 24 | 4 | 3 | 1 | 2 | 0 | 11 | 6 | 1 | 0 | 41 | 11 |
| 2017–18 | 15 | 1 | 1 | 0 | 1 | 0 | 4 | 1 | 1 | 0 | 22 | 2 |
| Yhteensä | 39 | 5 | 4 | 1 | 3 | 0 | 15 | 7 | 2 | 0 | 63 | 13 |
| Arsenal | 2017–18 | 11 | 2 | 0 | 0 | 0 | 0 | 6 | 1 | — | 17 | 3 |
| 2018–19 | 25 | 6 | 0 | 0 | 3 | 0 | 11 | 0 | — | 39 | 6 |
| 2019–20 | 3 | 0 | 0 | 0 | 0 | 0 | 0 | 0 | — | 3 | 0 |
| Yhteensä | 39 | 8 | 0 | 0 | 3 | 0 | 17 | 1 | — | 59 | 9 |
| Roma | 2019–20 | 22 | 9 | 0 | 0 | — | 5 | 0 | — | 27 | 9 |
| 2020–21 | 34 | 13 | 1 | 1 | — | 11 | 1 | — | 46 | 15 |
| 2021–22 | 31 | 5 | 2 | 0 | — | 11 | 0 | — | 44 | 5 |
| Yhteensä | 87 | 27 | 3 | 1 | — | 27 | 1 | — | 117 | 29 |
| Uralla yhteensä | 434 | 143 | 48 | 20 | 6 | 0 | 124 | 24 | 5 | 1 | 617 | 188 |

### Maajoukkue

*Päivitetty 27. elokuuta 2022.*

| Armenia |
| --- |
| Vuosi | Ottelut | Maalit |
| 2007 | 2 | 0 |
| 2008 | 5 | 0 |
| 2009 | 7 | 1 |
| 2010 | 5 | 3 |
| 2011 | 8 | 4 |
| 2012 | 8 | 2 |
| 2013 | 8 | 2 |
| 2014 | 7 | 4 |
| 2015 | 6 | 0 |
| 2016 | 5 | 3 |
| 2017 | 9 | 6 |
| 2018 | 10 | 1 |
| 2019 | 6 | 3 |
| 2020 | 2 | 1 |
| 2021 | 7 | 2 |
| Yht. | 95 | 32 |

Lähteet
-------

1. 1 2 3 4 5 6 7 8 9 10 11 12  Henrikh Mkhitarjan Transfermarkt-sivustolla (englanniksi) Viitattu 27.8.2022.
2. ↑  Mkhitaryan: Truly honored to be voted Best Player of the Season! *sport.news.am*.  25.5.2016. Viitattu 29.2.2020. (englanniksi)
3. ↑  Henrikh Mkhitaryan: Manchester United sign midfielder from Borussia Dortmund *BBC Sport*.  6.7.2016. Viitattu 7.7.2016. (englanniksi)
4. ↑  UEFA Europa League Squad of the 2016/17 Season *uefa.com*.  25.5.2017. Viitattu 29.2.2020. (englanniksi)
5. ↑  Henrikh Mkhitaryan signs as Alexis leaves club  22.1.2018. Arsenal.com. Viitattu 22.1.2018. (englanniksi)
6. ↑  Henrikh Mkhitaryan joins Roma from Arsenal on permanent deal *Sky Sports*.  1.9.2020. Viitattu 6.10.2020.
7. ↑  Armenia – H. Mkhitaryan – Profile Soccerway.com. Viitattu 27.8.2022. (englanniksi)
8. ↑  Henrikh Mkhitaryan – National team Transfermarkt.com. Viitattu 27.8.2022. (englanniksi)

Internazionale – Serie A
1 Sommer |
2 Dumfries |
5 Sensi |
6 De Vrij |
7 Cuadrado |
8 Arnautović |
9 Thuram |
10 Martínez |
12 Di Gennaro |
14 Klaassen |
15 Acerbi |
16 Frattesi |
20 Çalhanoğlu |
21 Asllani |
22 Mkhitarjan |
23 Barella |
28 Pavard |
30 Carlos Augusto |
31 Bisseck |
32 Dimarco |
36 Darmian |
42 Agoumé |
70 Sánchez |
77 Audero |
95 Bastoni |
Valmentaja Inzaghi



|  |  |  |  |  |  |  |  |
| --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* VIAF

 |
|  |
| Kansalliset | 
* Puola

 |

 |